南方歌
作者：無名氏
朝代：唐

paragraphs: 南方朱雀其身赤，猛烈雄強勢難敵。
性共乾坤造化齊，體並陰陽難消息。
水妻土母木家子，白帝金形胎受此。
四象皆因我氣生，萬類須由我氣死。
性連甲乙氣偏通，媾扇金娘嫁木翁。
歸投戊己到中宮，看看變轉緫交紅。
此謌不悟慇懃說，句句從頭細分雪。
莫言積學但陰功，始解消詳吾志訣。